钦定古今图书集成/明伦汇编/官常典/第366卷 > 隋
## 钦定古今图书集成/明伦汇编/官常典/第366卷 > 隋

隋仍置“大理寺”以掌刑狱。

按《隋书百官志》：“高祖既受命，改周之六官。其所制名，
多依前代之法，置大理寺。大理寺置卿、少卿各一人，
丞二人，主簿、录事各二人。大理寺不统署。又有正、监、
评各一人，司直十人，律博士八人，明法二十人，狱掾
八人。大理卿为正三品，大理少卿为正四品，大理
司直为从五品，大理正、监、评为正六品，大理寺丞为
正”七品；大理寺律博士为正九品上阶。　按《刑法志》：
“帝每季亲录囚徒，常以秋分之前，省阅诸州申奏罪
状。开皇三年，因览刑部奏断狱数，犹至万条，以为律
尚严密，故人多陷罪。”又敕苏威、牛弘等更定新律，除
死罪八十一条，流罪一百五十四条，徒杖等千馀条，
定留唯五百条，凡十二卷：一曰《名例》，二曰《卫禁》，三曰
《职制》，四曰《户婚》，五曰《厩库》，六曰《擅兴》，七曰《贼盗》，八曰
《斗讼》，九曰《诈伪》，十曰《杂律》，十一曰《捕亡》，十二曰《断狱》。
自是刑网简要，疏而不失。于是置律博士弟子员，断决大狱，皆先牒明法，定其罪名，然后依断。

### 文帝开皇三年罢大理寺监评及律博士员加置正为四人

按《隋书高祖本纪》不载。按《百官志》云云。

开皇十二年秋八月，“令大理覆治天下死罪。”

按：《隋书高祖本纪》，开皇十二年“秋八月甲戌，制天下
死罪，诸州不得便决，皆令大理覆冶。”

### 炀帝大业三年大理寺置二少卿改丞为勾检官增置正员及司直评事

按：《隋书炀帝本纪》，不载。按《百官志》，“炀帝即位，多所
改革。三年定令，光禄已下八寺卿，皆降为从三品，少
卿各加置二人，为从四品。大理寺丞改为勾检官，增
正员为六人，分判狱事。置司直十六人，降为从六品，
后加至二十人。又置评事四十八人，掌颇同司直正
九品。”

大业五年，增大理丞为从五品。

按《隋书炀帝本纪》不载。按《百官志》，五年，光禄已下
八寺丞。并增为从五品。